open-index/open-wikipedia-markdown huggingface dataset:
Francúzska sociológia

**Francúzska sociológia** je sociológia so silnými pozitivistickými a novopozitivistickými tradíciami (Auguste Comte, Émile Durkheim) s výrazným vplyvom na českú a slovenskú sociológiu. V súčasnosti sa orientuje na politickú sociológiu (Raymond Aron, Georges Gurvitch), sociológiu práce, sociológiu priemyslu, sociológiu trhu (Georges Friedmann, Alain Touraine), sociológiu náboženstva (G. Le Bras), problémy rozvojových krajín
(Claude Lévi-Strauss).

## Externé odkazy
* 

Kategória:Sociológia
Kategória:Veda a technika vo Francúzsku
Slovenský filozofický kongres

**Slovenský filozofický kongres** je celoslovenské filozofické podujatie organizované SFZ pri SAV s cieľom prispieť k vzájomnej informovanosti o súčasnom stave slovenskej filozofie.

## Pozri aj
* 1. slovenský filozofický kongres

## Externé odkazy
* 

Kategória:Slovenská filozofia
Kategória:Filozofické udalosti
Sociológia politiky

**Sociológia politiky** je odvetvie sociológie skúmajúce politiku ako spoločenský fenomén, jej sociálnu podmienenosť, sociálne funkcie, problematiku moci, vnútornú štruktúru politického systému v konkrétnom sociálnom prostredí ap..

## Externé odkazy
* 

Kategória:Sociologické školy a smery
1. slovenský filozofický kongres

**1. slovenský filozofický kongres** bolo podujatie, ktoré sa uskutočnilo 11. - 12. novembra  1995 v Bratislave a ktorého cieľom bolo prispieť k vzájomnej informovanosti o súčasnom stave slovenskej filozofie.

## Externé odkazy
* 

Kategória:Slovenská filozofia
Kategória:Podujatia v Bratislave
Kategória:Filozofické udalosti
Sociálna sieť (sociológia)

**Sociálna sieť** je množina sociálnych subjektov (uzly siete, spravidla jednotlivci či organizácie), ktoré sú prepojené jedným, alebo viacerými špecifickými druhmi vzájomnej závislosti, ako sú zásoby, vízie, nápady, priateľstvo, príbuzenstvo, odpor, konflikt, výmena, obchod a pod. 

Analýza sociálnych sietí ukazuje sociálne príbuzenstvo medzi uzlami a väzbami. Uzly sú individuálni účastníci v rámci počítačových sietí a väzby sú vzájomné vzťahy medzi týmito účastníkmi. Existuje množstvo rôznych druhov závislostí medzi uzlami daných sociálnych sietí. Výskum ukázal, že sociálne siete operujú v mnohých rovinách, od rodín až po rovinu spoločnosti, a zohrávajú kritickú rolu pri stanovovaní ciest riešenia problémov, vývoji organizácií a sú stupňom pre jednotlivcov ako uspieť pri dosahovaní svojich cieľov.

Vo svojej najjednoduchšej forme sú sociálne siete mapou všetkých možných, dostupných závislostí medzi jednotlivými uzlami. Počítačová sieť môže byť takisto využitá na stanovenie sociálneho kapitálu individuálnych účastníkov. Tieto systémy sú často znázornené prostredníctvom diagramu sociálnych sietí, kde daní účastníci, čiže uzly sú body spojené čiarami, čiže vzájomnými závislosťami.

Analýza sociálnych sietí vystupuje napríklad ako základná technika v rámci modernej sociológie, antropológie, sociálnej lingvistiky, geografie, sociálnej psychológie, ekonómie a biológie rovnako ako populárna téma pre špekulácie a štúdium. Ľudia využívajú pojem sociálne siete, už viac ako storočie na vyjadrenie komplexnej množiny vzájomných vzťahov medzi členmi sociálneho systému vo všetkých svojich rozmeroch či už interpersonálnych, medziľudských alebo medzinárodných.

Kategória:Sociológia
Kategória:Ľudské spoločenstvá
Kategória:Spoločenské skupiny
Kategória:Sociálne siete
Spis

**Spis** môže  byť:
* obyčajne náučné literárne dielo, pozri literárne dielo
* v správe registratúry (a obdobne aj v diplomatike): registratúrny záznam alebo súbor registratúrnych záznamov, ktoré vznikli v súvislosti s vybavovaním tej istej veci (napr. osobný spis zamestnanca), pozri spis (správa registratúry)

## Pozri aj
* registratúra
* vedecký spis, literárne dielo vedeckého charakteru (napr. monografia)
* vecná literatúra

## Referencie
Ľudová slovesnosť

**Ľudová slovesnosť** je súčasť folklóru, ktorá vzniká bez písomnej fixácie medzi vidieckymi a sčasti aj mestskými vrstvami obyvateľstva a traduje sa ústnym podaním.

## Externé odkazy
* 

Kategória:Literatúra
Správanie ľudí

**Správanie ľudí** je súbor vonkajšie pozorovateľných a objektívne registrovateľných prejavov ľudí. Podľa psychológie je to jedna z dvoch základných dimenzií psychiky (popri prežívaní).

## Externé odkazy
* 

Kategória:Psychológia
Romantická sociológia

**Romantická sociológia** je sociologický smer, ktorý vznikol v polovici 19. stor. v Anglicku a Nemecku. Romantická sociológia sa spočiatku prelínala s feudálnym socializmom (Thomas Carlyle).

## Externé odkazy
* 

Kategória:Sociologické školy a smery
Sociológia práva

**Sociológia práva** je sociologická alebo pomocná právovedná disciplína, ktorá skúma rôzne oblasti práva, jeho tvorby, realizácie a spoločenského pôsobenia. Sociológia práva stojí na rozhraní dvoch vedných disciplín - sociológie a právnej vedy.

Na základe historicky sa vytvorivších spojení zaraďujú sociológiu práva buď do rámca právnej vedy ako jej pomocnú disciplínu, alebo ju považujú za osobitnú disciplínu v rámci sociológie. Sociológia práva sa pritom rozvíjala buď v prevažne teoretickej rovine (európska právna kultúra) alebo ako empirická, aplikovaná disciplína (USA).

Za zakladateľa sociológie práva sa pokladá Eugen Ehrlich, ktorý berie do úvahy v prvom rade spoločenský kontext právnych noriem, ich spoločenskú podmienenosť, praktické používanie, reálnu spoločenskú situáciu, z ktorej právo pramení, a na ktorú spätne vplýva.

Sociológia práva považuje právo za súčasť sociálnej skutočnosti. Pre sociológa práva sú dôležité tie oblasti sociálneho života, ktoré sú, alebo môžu byť, určitým spôsobom právne „organizované“ - regulované.

Predmetom sociológie práva je vzťah práva a sociálneho života ľudí (spoločenskej reality). Sociológia práva skúma vzájomnú súvislosť a ovplyvniteľnosť, čiže vzájomnú funkcionálnu závislosť, ktorá existuje medzi oboma fenoménmi. Sociológia práva tak právo skúma na jednej strane ako funkciu sociálneho života konkrétnej spoločnosti, skúma sociálnu determinovanosť práva. Na druhej strane skúma právo ako prostriedok regulácie sociálneho života. Právo môže totiž účinne pôsobiť takým smerom, ako to v konkrétnej spoločnosti vyhovuje cieľom tých, ktorí majú moc.

Sociológia práva sa pri svojom výskume sústreďuje na tieto tri základné oblasti:
* vzájomná závislosť práva a spoločenskej reality;
* systém (mechanizmus) pôsobenia práva v spoločnosti;
* podmienky spoločenskej efektivnosti práva a otázky prestiže práva vspoločnosti.

## Externé odkazy
* 

Kategória:Sociologické školy a smery
Kategória:Právo
Kategória:Medzidisciplinárne oblasti
Signál

**Signál** je materiálny proces alebo stav materiálneho systému, ktorý môže byť nositeľom informácie. Je nositeľom informácie, ktorý prechádza spojovacím (komunikačným) kanálom. Signál je kódovaná správa konvertovaná na tvar hmotne schopný na prepravu. 

Signál je komunikačný prostriedok, ktorý umožňuje prenos informácie medzi komunikantmi (ktorý je nositeľom informácie). Sú to fyzické javy, ktoré sú vnímateľné zmyslami komunikanta, resp. tie, ktoré sú extrakomunikačne snímateľné na povrchu (výstupe) vysielača alebo sú zachytiteľné v spájacom kanáli medzi komunikantmi. Signál je to, čo sa transportuje medzi komunikantmi a čo
komunikanti prijímajú recepčnými ústrojmi. V prípade rečovej komunikácie sem možno zahrnúť aj nervové procesy v odstredivých a dostredivých dráhach hovoriacich a počúvajúcich, ba aj časť mozgových dejov, ktoré vznikajú pri rečovej komunikácii a sú tiež nositeľmi informácie. Za signál možno pokladať všetky materiálne procesy, ktoré sa odohrávajú pri komunikačnom akte od mozgovej kôry hovoriaceho až po mozgovú kôru počúvajúceho.

## Pozri aj
* komunikácia
* médium
* správa
* informácia

## Externé odkazy
* 

Kategória:Teória informácie
Splín

**Splín** (z angl. spleen) je melancholická skleslosť spojená s pocitom nudy.

## Externé odkazy
* 

Kategória:Emócie
Kategória:Psychológia
Kategória:Zdravie
Kategória:Smútok
Súčasná sociológia

**Súčasná sociológia** je časť súčasnej vedy tvorená najmä sociologickými učeniami 20. stor.

## Pozri aj
*sociologický funkcionalizmus
*sociológia

## Predstavitelia
*Bernard Berelson
*Robert King Merton
*Talcott Parsons
*Juraj Schenk

## Externé odkazy
* 

Kategória:Sociológia
Sloviensky

**Sloviensky** môže byť:
*týkajúci sa Slovienov, pozri Sloveni
*týkajúci sa staroslovienčiny, pozri staroslovienčina
Christoph von Sigwart

**Christoph von Sigwart** (* 28. marec 1830, Tübingen, Nemecko – † 4. august 1904, Tübingen) bol nemecký filozof, logik, blízky novokantovstvu. Jeho otec bol filozof Christoph Wilhelm von Sigwart 

Logika je technické, normatívne učenie o myslení a zakladá sa na psychológii. Kritériom pravdivosti je
nevyhnutná a všeobecná platnosť. Základom nevyhnutného myslenia je evidentnosť.

## Externé odkazy
* 

Kategória:Nemeckí filozofi
Kategória:Osobnosti z Tübingenu
Správanie (psychológia)

**Správanie** je súbor všetkých objektívne pozorovateľných aktivít entity, ktorými sa uskutočňuje vzájomné pôsobenie medzi entitou a jej okolím. V psychológii je ním jedna z dimenzií psychiky, ktorá sa fyziologicky prejavuje činnosťou svalov a žliaz. Správanie je odpoveď organizmu na zmeny v jeho okolí; je to prejav prispôsobenia organizmu alebo osobnosti prítomným alebo budúcim podmienkam, nie je to len mechanická reakcia na aktuálne pôsobiaci podnet. Správanie môže byť vyvolané aj spomienkou na minulosť alebo anticipáciou budúcnosti.

Je to súbor vonkajších javov, ktoré sú spracovaním a vyjadrením vnútornej situácie človeka.

Čo do komplexnosti sa rozoznávajú jednoduchšie reflexy a zložitejšie celky pohybov, reakcie.

Príklady správania: hovorenie, beh, útek, červenanie sa, potenie, vegetatívne reakcie organizmu pozorovateľné iba pomocou aparatúr.

Kategórie správania: konanie (jednorazovým konaním je úkon alebo akt, dlhodobým konaním je činnosť), reč (alebo oznamovanie) a výraz (mimický a pantomimický).

Rozlišuje sa molekulárne správanie (zodpovedajúce zhruba tomu, čo sa označuje ako reflex) a molárne správanie (zodpovedajúce zhruba tomu, čo sa označuje ako reakcia).

Príkladom molekulárneho správanie je patelárny reflex, čiže odpoveď organizmu na podráždenie kolenného svalstva úderom neurologického kladivka. Príkladom molárneho správania sú komplexné motorické reakcie, ako napr. skok, uchopovací pohyb ruky. Molárne štruktúry správania sa spájajú do ešte väčších celkov, ktoré vytvárajú konanie, napr. útek je séria skokov, alebo dlhodobejšiu činnosť.

## Pozri aj
* správanie ľudí
* správanie systému
* poruchy správania

## Externé odkazy
* 
* 

## Iné projekty

Kategória:Psychológia
Splynutie

**Splynutie** alebo **splývanie** môže byť:
* tesné spojenie sa, zlúčenie sa, zliatie sa do jedného celku
* voľné padanie

**Splynutie** je v ekonómii spojenie spojenie jedného alebo viacerých podnikov tak, že všetky zaniknú a vytvoria jeden nový, ktorý preberie jeho (ich) celé imanie, alebo podobné spojenie, synonymum: fúzia, pozri splynutie (podniky)

**Splývanie** môže byť:
* voľné visenie
* nesenie sa po povrchu vody bez pohybu končatín, pozri splývanie (plávanie)
Spojenie

**Spojenie (spájanie, spojovanie)** môže byť:
*zlúčenie (sa) niečoho do jedného celku
*spoj
*zblíženie, zjednotenie
*vzájomné stretanie sa, styk, kontakt
*bytie prostriedkom styku, kontaktu
*nadviazanie styku, kontaktu
*súbežné vykonanie
*súvis, súvislosť, spojitosť
*dostanie sa do súvislosti
*uzavretie spojenectva, pozri pod spojenectvo
Správanie systému

**Správanie systému** je spôsob realizácie cieľov systému a reakcie systému na podnety; spôsob účelného a cieľového pôsobenia systému, ktorým sa prejavuje v okolí systému. Dôležitou charakteristikou správania systému je riadenie systému.

## Správanie systému - druhy/príklady

*adaptabilné
*agresívne
*determinované
*diskrétne
*náhodné
*spojité

## Externé odkazy
* 

Kategória:Kybernetika
Hybná sila dejín

**Hybná sila dejín** je sila, ktorá spôsobuje pohyb dejín. Podľa Homéra je ňou napr. odveký rozpor medzi slobodou a nevyhnutnosťou. Herodotos tvrdil, že hybná sila dejín je závisť bohov.

## Externé odkazy
* 

Kategória:História
Kategória:Filozofia dejín
Výrokové spojenie

**Výrokové spojenie** je logická forma odrážajúca existenciu určitého vzťahu medzi určitými faktami. Výrokové spojenie je (zloženým) výrokom majúcim nejakú pravdivostnú hodnotu. Jeho jazykovou formou v prirodzených jazykoch je najčastejšie zložená veta, skladajúca sa z dvoch oznamovacích viet spojených jednou alebo viacerými spojkami.

## Externé odkazy
* 

Kategória:Logika
Logická správnosť

**Logická správnosť** je primeranosť logickým zákonom tvorená radom vlastností, ako zdôvodnenosť, neprotirečivosť, totožnosť a pod.

Logická správnosť je charakteristika logických operácií, nezávislá od konkrétneho obsahu poznávacích aktov, v ktorých sa používajú, najmä od konkrétneho obsahu výrokov a pojmov - objektov týchto operácií. Podmienky správnosti určitej operácie (formulované zvyčajne ako určité pravidlá) sú určované jej úlohou a zákonmi logiky. Správnosť je nevyhnutnou podmienkou dosiahnutia cieľa, kvôli ktorému sa používa logická operácia, a koniec koncov nevyhnutnou podmienkou pravdivosti výsledkov poznania.

## Externé odkazy
* 

Kategória:Logika
Filozofický slovník

**Filozofický [[Slovník (výklad slov)|slovník]]** je druh náučného slovníka, abecedne usporiadaná filozofická príručka.

## Zoznam filozofických slovníkov
*Adorno, T. W.: *Philosophische Terminologie*. 2. Bde. Frankfurt/M. 1974.
*Apel, M. - Lutz, P.: *Philosophisches Wörterbuch*. Berlin 1958.
*Auroux, S.: *Dictionaire des autours et des themes de la philosophie*. Paris 1975.
*Austeda, F.: *Lexikon der Philosophie*. 2Bde. Wien 1989.
*Baumgertner, H. M. u. a.: *Handbuch philosophischer Grundbegriffe*. 6Bde. München 1973ff. 1
*Delfová, H. - Georg-Lauerová, J. - Hackeneschová, Ch. - Lemckeová, M.: *Lexikón filozofie*. 1993
*Eisler, R.: *Handwörterbuch der Philosophie*. Berlin 1922. 786s.
*Eisler, R.: *Wörterbuch der philosophischen Begriffe*. 1-3. 1927-1930.
**Enciclopedia filosofica*. (G. C. Sansoni.) 1-6. Firenze 1967
**Filosofskij enciklopedičeskij slovar*. Moskva: Sovetskaja enciklopedija, 1989. 816s.
**Filozofický slovník*, 1989
**Historisches Wörterbuch der Philosophie. (Hg. J. Ritter) Bd. 1: A-C.* Basel/Stuttgart: Schwabe, 1971. 1045s.
**Historisches Wörterbuch der Philosophie. (Hg. J. Ritter) Bd. 3: G-H.* Basel/Stuttgart: Schwabe, 1974. 1281s.
*Lalande, A.: *Vocabulaire technique et critique de la philosophie*. Paris 1968.
**Lexikon der philosophischen Werke*. 1988
**Lexikon für Theologie und Kirche*. (Hg. J. Höfer/K. Rahner). 1-10. 1957-1965.
**Philosophielexikon. Personen und Begriffe der abendländischen Philosophie von der Antike bis zur Gegenwart*, 1991
**Philosophisches Wörterbuch*, 1991

## Externé odkazy
* 


Kategória:Slovníky
Spojitosť

**Spojitosť** môže byť:
*vnútorná súvislosť, súvis, úzky vzťah
*kompaktnosť, súdržnosť
*spojitosť (matematika)

## Externé odkazy
*
Sociológia vedenia

**Sociológia vedenia** je špeciálna sociologická disciplína, ktorá sa zaoberá vedením ako sociálnym produktom, ako výsledkom špecifickej aktivity a interakcie členov sociálnych útvarov a sociálnych podmienok príslušných sociálnych útvarov.

## Externé odkazy
* 

Kategória:Sociologické školy a smery
Sociológia výchovy

**Sociológia výchovy** sociologická disciplína, ktorá skúma spoločenskú podmienenosť edukácie, napríklad: 
*spoločenskú podmienenosť obsahov výchovy a vzdelania, vplyv komunity na výchovu a školu, vplyv školy na spoločnosť;
*vplyv výchovy a vzdelávania na spoločnosť, napr. vplyv vzdelania na sociálnu štruktúru a stratifikáciu, na pracovné zapojenie občanov;
*sociálne javy a procesy, ku ktorým dochádza v priebehu edukácie, napr. socializáciu, akulturáciu, status učiteľskej profesie a i.

## Externé odkazy
* 

Kategória:Sociologické školy a smery
Náučný slovník

**Náučný slovník** alebo **encyklopedický slovník** môže byť:
*slovník, ktorý poskytuje poučenie (napr. filozofický slovník)
*encyklopédia

**Encyklopedický slovník** môže byť aj:
* encyklopédia najmenšieho rozsahu, teda rozsahu 1 až 3 zväzkov
* slovník, ktorý je rovnakou mierou jazykovým slovníkom aj vecným slovníkom (rozšírené najmä vo Francúzsku)
Hybná sila spoločenského vývoja

**Hybná sila spoločenského vývoja** je podstatná, nevyhnutná, dlhodobo pôsobiaca príčina, ktorá umožňuje fungovanie a vývoj spoločnosti.

## Externé odkazy
* 

Kategória:Sociológia
Spravodajstvo (žurnalistika)

**Spravodajstvo** je súhrn publicistických prejavov, ktoré širokej verejnosti vecne, stručne a presne približujú aktuálnu alebo neznámu udalosť. Spravodajstvo má spĺňať niekoľko atribútov. Najvýznamnejšie z nich sú aktuálnosť profesionálnosť  a objektívnosť. 

V spravodajstve vyjadruje novinár svoje stanovisko alebo postoj tým, že aktuálnu udalosť spracúva jednoducho, bez komentovania, stručne a vecne. Jeho úlohou je odpovedať  na šesť základných otázok: Kto? Čo?, Kedy? , Kde?  Ako?, Prečo?

K základným spravodajským žánrom patrí správa, referát, interview a riport.

## Pozri aj
*spravodajská agentúra
*spravodajská pyramída

## Iné projekty
 

## Externé odkazy
* 

Kategória:Žurnalistika
Slovník formalizovaného jazyka výrokovej logiky

**Slovník formalizovaného jazyka výrokovej logiky** sú základné (primitivne) symboly výrokových premenných a logických konštánt výrokovej logiky.

## Externé odkazy
* 

Kategória:Matematická logika
Kategória:Slovníky
Spravodlivosť

**Spravodlivosť** je morálny princíp požadujúci rešpektovanie právnej normy, cnosť spočívajúca v rešpektovaní práv druhých. Spravodlivosť je jedna zo základných spoločenských hodnôt.

Ako poriadok, ktorým sa riadia vzájomné vzťahy občanov v občianskej spoločnosti, dbá na uplatňovanie princípu rovnosti v podobe spravodlivosti distribuovanej pri rozdeľovaní úradov a hodností a v podobe spravodlivosti komutatívnej najmä pri ekonomickych výmenných vzťahoch. Rovnosť zahrnutá v spravodlivosti kladie na spravodlivosť požiadavku konať rovnako voči všetkým bytostiam, ktoré napriek všetkým náhodným rozdielom možno chápať ako bytostne podobné. Jean-Jacques Rousseau poznamenáva, že takto chápanú spravodlivosť možno dosiahnuť len v rovnosti občianskej, pretože potom každý sa najprv vzdáva svojich prirodzených práv výmenou za získanie skutočne platného spoločenského štatútu.

Podľa Platóna je spravodlivosť cnosť, ktorá dbá, aby v rozumovej duši, v srdnatej duši a v žiadostivej duši bol náležitý poriadok.

## Iné projekty

## Externé odkazy
* 

Kategória:Filozofický slovník
Kategória:Právo
Kúpna sila (mena)

**Kúpna sila (meny/peňazí)** je množstvo tovarov a služieb, ktoré možno kúpiť za jednu jednotku meny (resp. určitú sumu peňazí). Je nepriamo úmerná cenovej hladine.

## Externé odkazy
* 

Kategória:Monetárna teória
Kategória:Peniaze
Kategória:Mena
Podraďovacia spojka

**Podraďovacia spojka** alebo **hypotaktická spojka** je spojka, ktorá spája vedľajšiu vetu s hlavnou vetou (teda dve nerovnocenné vety) v súvetí alebo menej často aj dva nerovnocenné vetné členy v jednoduchej vete.

Vyjadruje, že členy syntagmy nie sú gramaticky rovnocenné (jeden člen syntagmy je "závislý" a druhý "nezávislý"). Spojkou sa uvádza závislý člen syntagmy. 

Korelovaným výrazom podraďovacej spojky býva t-ový výraz (najčastejšie ukazovacie zámeno), ktorý  má funkciu formálneho vetného člena. Príklad: ... taká hrôza, že sme utiekli.

## Delenie v slovenčine
*podmetová spojka: že, žeby, aby, keď, keby
*predmetová spojka: že, žeby, aby, či, ako
*doplnková spojka: že, žeby, aby, ako
*prívlastková spojka: že, žeby, aby, keď, ako, či
*časová spojka: keď, kým, až čo, zatiaľ čo, medzitým čo, len čo, čo raz, ako, skôr ako, skôr než, skôr kým, -prv ako, prv než, prv kým, náhle, kadenáhle, hneď ako, zatiaľ, pokiaľ, pokým, dokým
*spôsobová spojka:  ako, s tým — že, s tým — aby, bez toho — aby, bez toho — že by
*porovnávacia spojka: ako, ani, sťa, než, akoby, sťaby, čoby, že, by, ako keď, ako keby, ani keby, ani keď, sťa keď, sťa keby, tak ako, ako že
*účinková spojka: až, že, aby, čo
*obmedzovacia spojka: len, okrem toho — že
*prostriedková spojka: že, ako (najmä v spojeniach typu tak — že, tým — že)
*zreteľová spojka: ako, čo, pokiaľ, nakoľko, vzhľadom na to — že
*príčinná spojka: lebo, bo, pretože, keďže, že, keď
*dôsledková spojka: aby, žeby, že, nech, by
*účelová spojka: aby, žeby, že, nech, by
*podmienková spojka: ak, keď, keby, nech, aby, pokiaľ, či, ač, až
*prípustková spojka: hoci, hoc, bár, bárs, trebárs, čo, čopriam, akokoľvek, ačkoľvek, ač, napriek tomu — že, miesto toho — aby, namiesto toho — aby, miesto aby, namiesto aby, namiesto čo by, miesto čo by.
*zlučovacia spojka: aby, ak, keď, pričom
*odporovacia spojka: aby, zatiaľ čo, kým, pričom

Kategória:Spojky
Neohybné slovo

**Neohybné slovo** je slovo bez morfologických tvarov. Patria sem príslovky, predložky, spojky, častice a citoslovcia.

## Externé odkazy
* 

Kategória:Jazykoveda
Sociologizmus

**Sociologizmus** je zvýhradňovanie prístupov a metód sociológie. Maximalizácia sociologického prístupu alebo maximalizácia roly *sociálneho* v živote jednotlivcov a spoločnosti.

## Predstaviteľ
*Marcel Mauss

## Externé odkazy
* 

Kategória:Sociológia
Pracovná sila (schopnosť)

**Pracovná sila** je schopnosť človeka pracovať; t. j. súhrn jeho fyzických a duševných dispozícií, ktoré používa pri výrobe materiálnych statkov; je hlavným, aktívnym a nevyhnutným výrobným činiteľom.  V ekonomickej teórii termín používal najmä K. Marx. Nositeľom pracovnej sily je pracovník.

## Pozri aj
* práca
* pracovník
* sila

## Externé odkazy
* 

Kategória:Práca
Spojnica

**Spojnica** je priamka prechádzajúca dvoma danými bodmi; úsečka ohraničená dvoma danými bodmi.

## Pozrite aj
* Priamka

## Externé odkazy
* 

Kategória:Geometria
Sociometria

**Sociometria** je aplikovaná mikrosociológia; teórie a techniky pre skúmanie a interpretáciu
mikro- a makrosystémov; meranie sociálnych javov.

## Pozri aj
* sociatria
* socionómia

## Externé odkazy
* 

Kategória:Sociológia
Slovo (filozofia)

**Slovo** si filozofovia vysvetľovali a definovali rôzne:

Podľa A.Govindu je slovo pečať mysle, výsledok – alebo lepšie povedané zastávka – nekonečného radu skúseností, ktoré zasahujú do prítomnosti z nepredstaviteľne vzdialenej minulosti a stáva sa samo východiskovým bodom navého nekonečného radu, ktorý zasahuje do práve tak nepredstaviteľnej budúcnosti. Slová sú počuteľným, ktoré spočíva na nepočuteľnom, tvarom a mocou myšlienky, ktorá vychádza z toho, čo je za myšlienkou.

## Externé odkazy
* 

Kategória:Filozofický slovník
Spredmetňovanie

**Spredmetňovanie** je premena a prechod ľudských aktívnych síl a schopností z formy pohybu do formy predmetu. Spredmetňovanie sa uskutočňuje v činnosti subjektu.

## Pozri aj
* odpredmetňovanie

## Externé odkazy
* 

Kategória:Terminológia
Príťažlivá sila

**Príťažlivá sila** je sila, ktorá spôsobuje zmenšovanie vzájomných vzdialeností medzi časticami alebo podsystémami fyzikálneho systému.

## Externé odkazy
* 

Kategória:Dynamika
Socionómia

**Socionómia** je teoretická časť sociometrie; sociológia.

## Externé odkazy
* 

Kategória:Sociológia
Vstupné slovo

**Vstupné slovo** je množina všetkých informácií prijatá komunikačným objektom v dobe jedného strojového cyklu na jednom jeho vstupe.

## Externé odkazy
* 

Kategória:Komunikácia
Sila tónu

**Sila tónu** je jedna zo základnych vlastností tónu. Výraz *sila tónu* sa používa v hudobnej náuke. V akustike sa namiesto výrazu *sila tónu* používa výraz *hlasitosť tónu*. Podľa toho, ako silno tóny znejú, rozlišujeme ich rôznu silu a hovoríme o tónoch slabých, silných, veľmi silných, slabších a pod. Tóny sa tiež môžu zosilňovať a zoslabovať.

## Externé odkazy
* 

Kategória:Hudobná teória
Výstupné slovo

**Výstupné slovo** je množina všetkých informácií vydaná komunikačným objektom v dobe jedného strojového cyklu na jeho jednom výstupe.

## Externé odkazy
* 

Kategória:Informatika
Sila (filozofia)

**Sila** z filozofického pohľadu má rôzne definície, líšiace sa podľa jednotlivých škôl:

*podľa Telesia existuje dvojaká sila: rozťahujúca a sťahujúca, čo zodpovedá javu tepla a chladna

## Externé odkazy
* 

Kategória:Filozofický slovník
Slovosled

**Slovosled** je poradie slov vo vete dané významovými, gramatickými a rytmickými faktormi.

## Externé odkazy

* 

Kategória:Jazykoveda
Správnosť usudzovania

**Správnosť usudzovania** je súlad usudzovania s istými, najčastejšie logickými, normami alebo zásadami. V prípade, keď ide o zhodu s logickými zákonmi, hovoríme o logickej správnosti usudzovania. Dá sa predstaviť situácia, že usudzujeme logicky správne, čiže v súlade s logickými princípmi, no nie v súlade s morálnymi princípmi: v tomto prípade nášmu usudzovaniu chýba morálna správnosť.

## Externé odkazy
* 

Kategória:Logika
Sofista

**Sofista** môže byť:
*pôvodne: pôvodne starogrécky profesionálny učiteľ a vychovávateľ
*neskôr (okolo 400 pred Kr.): predstaviteľ starogréckej skupiny filozofov a rečníkov, pozri sofisti (filozofia)
*dnes aj: človek používajúci alebo ovládajúci sofistiku (v zmysle aplikovanie sofizmov), pozri pod sofizmus
*Platónov dialóg, pozri Sofista (dialóg)
Výrobná sila

**Výrobné sily** (iné názvy: **spoločenské výrobné sily**, **výrobné sily spoločnosti**, **produktívne sily**, **spoločenské produktívne sily**, **produktívne sily spoločnosti**; nem. (gesellschaftliche) Produktivkräfte) je v marxizme súhrn ľudských a vecných činiteľov výroby, tvoriaci rozhodujúcu stránku spoločenskej výroby. Výrobné sily sú všeobecnými a nevyhnutnými výrobnými podmienkami v každom spôsobe výroby; medzi výrobné sily patria všetky sily, ktoré vo svojom vzájomnom spojení pôsobia vo výrobnom procese; z nich rozhodujúcu úlohu majú produktívne pracujúci ľudia s ich výrobnými schopnosťami, skúsenosťami a zručnosťou, ďalej spoločenskou prácou vytvorené pracovné prostriedky a pracovné predmety.

## Zdroje
* DADO, M. Slovník politickej ekonómie. 1966. S. 776
*  (text je skrátená verzia textu Dado 1966)

Kategória:Výroba
Kategória:Ekonómia
Kategória:História
Kategória:Sociológia
Kultúrne spoločenstvo

**Kultúrne spoločenstvo** je maximum bytia spoločnosti. Je to spoločenstvo, v ktorom sa zlo pretvára na dobro alebo ošklivé na krásno.

## Externé odkazy
* 

Kategória:Kultúra
Siláž

náhľad|vpravo|Dobytok konzumujúci kukuričnú siláž
**Siláž** je zelené krmivo konzervované biologickým alebo chemicko-biologickým spôsobom (tzv. silážovaním, ktoré sa alternatívne nazýva tiež **siláž**). Medzi najpoužívanejšie vstupné suroviny patria: kukurica siata, pšenica, jačmeň, repné skrojky, slnečnica ročná, hrach siaty, lucerna siata, ďatelina siata a iné.

## Zdroj
* 

## Externé odkazy
*Silážovanie 
*Kukuričná siláž

Kategória:Krmivá
Kategória:Biológia
Vedecké spoločenstvo

**Vedecké spoločenstvo** je kolektívny subjekt vedy a nositeľ vedeckej paradigmy.

## Pozri aj
*spoločenstvo

## Externé odkazy
* 

Kategória:Veda
Sofizmus

**Sofizmus** alebo zastarano **sofizma** je tvrdenie zdanlivo logické, ktoré však dospieva k neprijateľnému záveru, buď svojou absurditou alebo zámerne nesprávnym použitím pravidiel dedukcie. Tradične sa pripúšťa, že sofizmus sa odlišuje od paralogizmu zámernou snahou klamať. Sofizmus možno tiež používať s cieľom šokovať poslucháča, a tým ho priviesť k hlbšej reflexii.

Využívanie sofizmu bolo dôležitou zložkou eristiky, v ktorej vynikali najmä sofisti a príslušníci megarskej školy. Medzi slávne sofizmy staroveku patrí napríklad Eubulidova sofizma *rohatý*: 

*Čo si nestratil, máš. Nestratil si rohy, máš teda rohy.*

## Pozri aj
* Sofisti

## Externé odkazy
* 
* 

Kategória:Sofistika
Silážovanie

**Silážovanie** alebo **siláž** je spôsob konzervácie zelených krmovín anaeróbnymi baktériami mliečneho kvasenia. Produktom je siláž.

## Zdroj
* 

## Externé odkazy
*Siláž a silážovanie 

Kategória:Poľnohospodárstvo
Buržoázna spoločnosť

**Buržoázna spoločnosť ** je bežný slovenský preklad nemeckého výrazu "bürgerliche Gesellschaft" v tom zmysle, v akom ho používali Marx, Engels, marxisti, komunisti, sociálni demokrati a podobne v 19. a 20. storočí, ale prípadne aj ďalší filozofi (Hegel a pod.). Alternatívny preklad je **občianska/civilná spoločnosť** (angl. civil society, v dnešnej nemčine Bürgergesellschaft/Zivilgesellschaft, v staršej nemčine bürgerliche Gesellschaft), tento výraz má však pred Marxom a od konca 20. storočia do značnej miery iný význam - pozri občianska spoločnosť. Sám Marx narábal pri diskusiách iných diel s pojmom "bürgerliche Gesellschaft" ako s ekvivalentom staršieho pojmu "societas civilis" (angl. "civil society"), napriek tomu, že mu dal svojskú, marxistickú definíciu.

Nemecký výraz „bürgerliche Gesellschaft“ doslova znamená mešťanská (meštianska)/občianska spoločnosť a je nemožné ho takto dvojznačne preložiť do iných jazykov. Engels tento výraz do angličtiny prekladal najprv ako občianska spoločnosť (civil society), neskôr ako buržoázna spoločnosť (bourgeois society), čo sa potom rýchly vžilo aj v iných jazykoch. Podľa Marxovho názoru je "bürgerliche Gesellschaft" vždy vedená buržoáziou (Bourgeioisie); v tomto zmysle je teda preklad „buržoázna spoločnosť“ pre Marxove texty vždy "správny". Napríklad v slovenskom preklade diela *Manifest komunistickej strany zo 40. rokov 20. storočia* je "bürgerliche Gesellschaft" preložené ako buržoázna spoločnosť, napriek tomu, že ako buržoázia je preložené aj slovo Bourgeoisie (a nie slovo Bürger).

Hegel "bürgerliche Gesellschaft" chápal ako to, čo je mimo rodiny a štátu, ako to, čo spočíva vo vojne všetkých proti všetkým. Zjednodušene povedané teda je jeho definícia akýsi prechod medzi tradičným pojmom sociatas civilis a Marxovou buržoáznou spoločnosťou. U Hegela je ale vhodnejšie výraz prekladať ako občianska spoločnosť.

Marx a jeho priaznivci „bürgerliche Gesellschaft“ chápal ako fázu spoločenského vývoja nasledujúcu po feudálnej spoločnosti, ako spoločnosť obchodu a priemyslu (spoločnosť vlády peňazí), ako spoločnosť v ktorej vládne buržoázia (v marxistickom zmysle). V 20. storočí sa aj medzi marxistami a komunistami namiesto „buržoázna spoločnosť“ začal uprednostňovať presnejšie definovaný, v podstate takmer identický, pojem kapitalistická spoločnosť.

## Zdroje a poznámky

## Pozri aj
* Občianska spoločnosť
* Buržoázia

## Externé odkazy
* Engels o preklade "bürgerliche Gesellschaft" do angličtiny 
* »Civil Society« oder »Bürgerliche Gesellschaft« 

Kategória:Spoločnosť
Srdečnosť

**Srdečnosť** môže byť:
* správanie sa k niekomu láskavo, prívetivo, priateľsky, milo
* vlastnosť byť myslený úprimne, láskavo, nepredstieranosť
* úprimnosť, láskavosť
* vlastnosť byť blízky srdcu, byť milovaný
* zastarano: srdcovosť (teda týkanie sa srdca)

## Iné projekty

## Externé odkazy
*
Archaická spoločnosť

**Archaická spoločnosť** je v sociológii označenie pre prvú spoločnosť v dejinách ľudstva, najstaršiu fázu ľudskej kultúry. Existovala pred neolitom.

Po nej chronologicky nasledovali:
*tradičná spoločnosť
*moderná spoločnosť
*postmoderná spoločnosť

Kategória:Spoločnosť
Kategória:História
Sima (geológia)

**Sima** (**[[kremík|Si]]** + **[[horčík|Mg]]**) je staršie označenie pre spodnejšiu časť zemskej kôry, podložie SiAlu, zložená najmä zo zlúčenín kremíka (Si) a horčíka (Mg). Toto označenie spodnej kôry bolo skôr založené na geochemických charakteristikách (látkovom zložení). Termín zaviedol Eduard Suess. V dnes používanej teórii platňovej tektoniky sa tento termín nepoužíva, aj keď chemicky spodnú kôru celkom dobre vystihuje.

## Pozri aj

* Sial
* Nife
* Zemská kôra

## Zdroj
* 

Kategória:Geochémia
Peter Simons

**Peter Simons** (* 23. marec 1950) je anglický filozof, zástanca metaontológie.

## Externé odkazy
*Website of the Department of Philosophy at Trinity College
*Oficiálna stránka
*Website of the European Society for Analytic Philosophy

## Zdroj
* 

Kategória:Filozofi 20. storočia
Kategória:Anglickí filozofi
Sťahovanie národov

náhľad
**Sťahovanie národov** alebo **veľké sťahovanie národov** bolo obdobie rozsiahlych etnických presunov germánskych a slovanských kmeňov a kryštalizácie novej etnicko-politickej mapy Európy od konca 4. storočia do konca 6./7. storočia (spravidla sa uvádza 375/–568).  Sťahovanie národov (v latinsky hovoriacich krajinách sa nestretávame s týmto označením, keďže v týchto krajinách dané sťahovanie označujú ako Barbarské nájazdy do Rímskeho impéria) ukončilo éru neskorej antiky a začalo éru raného stredoveku.

Ako príčiny migračnej vlny sa uvádzajú najmä tlak Hunov a súvisiaca turkická migrácia zo Strednej Ázie, rastúci populačný tlak a klimatické zmeny.  Počas sťahovania došlo k ovládnutiu rozsiahlych oblastí Západorímskej ríše germánskymi kmeňmi (Ostrogóti, Vizigóti, Burgunďania, Aláni, Longobardi, Anglovia, Sasi, Jutovia, Svébi, Alemani) a tým k jej faktickému zániku.

Pod tlakom, ktorý takto vznikol a smeroval na západ, opustil územie Slovenska germánsky kmeň Kvádov.

## Pohyb Gótov
Od 2. storočia začal pohyb Gótov od ústia Visly (dnešné Poľsko) smerom na juh k Čiernemu moru, pričom vytlačili Burgunďanov na západ a Vandalov a Markomanov smerom na juh k Dunaju, čo bolo príčinou markomanských vojen. Dochádzalo k drobným vpádom na územie Rímskej ríše, ktoré boli buď odrazené, alebo skončili drobnými posunmi hraníc (Dácia).

Na prelome 3. a 4. storočia sa Góti rozdelili do dvoch skupín: Východní Góti (*Greutungovia*) sa usídlili pri Čiernom mori a Západní Góti (*Tervingovia*) na Balkánskom polostrove, na sever od Dunaja (dnešné Rumunsko). Tieto dve skupiny nemožno zamieňať s neskoršie existujúcim rozdelením na Ostrogótov a Vizigótov.

## Príchod Hunov
Významný podnet na sťahovanie národov dali Huni, ktorí od polovice 4. storočia začali prenikať z krajov za Volgou na územie germánskych Východných Gótov pri Čiernom mori. V roku 375 podľahli Hunom najprv Greutungovia a neskôr aj Tervingovia, ktorí boli vytlačení zo svojho územia.

right|thumb|Kráľovstvo Hunov v 5. storočí

Huni prenikli až do Karpatskej kotliny a usadili sa v Potisí, kde do polovice 5. storočia založili veľkú ríšu. Po smrti kráľa Attilu Hunská ríša podľahla nepriateľom Germánom, Slovanom.

## Ďalšie migračné vlny
Ďalšie vlny migrácie v Európe sa väčšinou nezahrnujú do vlastného obdobia sťahovania národov, formovali však dnešné národnostno-geografické usporiadanie v Európe.

Od 5. storočia rozšírili Protobulhari svoj vplyv na územie východného Balkánu a vo Východnej Európe sa začali usadzovať Slovania. V ich stopách alebo spolu s nimi prenikali do Strednej Európy v druhej polovici 6. storočia Avari.

V druhej polovici 7. storočia sa Arabi snažili preniknúť do Európy cez Malú Áziu a Trákiu, ale boli odrazení spojenými vojskami Byzantskej ríše a Bulharska.  V dôsledku toho presunuli svoje úsilie na Pyrenejský polostrov, kde založili Córdobský emirát.

V priebehu 8.–10. storočia došlo k poslednej veľkej vlne migrácie, kedy do Európy prichádzali prví Maďari z východu a Vikingovia zo Škandinávie.

## Zdroje
* 
* 

## Externé odkazy
*http://www.forumhistoriae.sk/e_kniznica/bystricky-peter.pdf
Simplikios

**Simplikios** bol jeden z posledných príslušníkov aténskej novoplatónskej školy v 6. stor. po Kr. Dokazoval, podobne ako iní novoplatonici, že medzi filozofiou Platónovou a Aristotelovou nie sú podstatné rozdiely. Zachovali sa od neho veľmi cenné komentáre k Aristotelovým *Kategóriám*, *Fyzike*, spise *O nebi* a *O duši*.

## Pozri aj
* byzantská filozofia

## Externé odkazy

* 

Kategória:Byzantskí filozofi
Kategória:Stredovekí astronómovia
Masová spoločnosť

**Masová spoločnosť** je spoločnosť, ktorá sa utvára zhruba po 1. svetovej vojne a vyznačuje sa zrušením ochranných medzičlánkov, ako napr. cechov, gíld, obcí, korporácií, čím sa masa neorganizovaných občanov ocitá voči silne centralizovanej štátnej moci celkom bez opory. Uľahčuje sa tým možnosť rozvoja všadeprítomnej moci totalitného štátu.

## Teória masovej spoločnosti
Je teória, ktorá chápe tendencie a perspektívy spoločenského vývoja pod zorným uhlom rastúcej industrializácie a urbanizácie, štandardizácie výroby a
spotreby, byrokratizácie verejného života, rozširovania masmédií a
masovej kultúry.

## Referencie

Kategória:Spoločnosť
Staviteľstvo

**Staviteľstvo** je pôvodne jedno z deviatich slobodných umení; dnes odbor techniky, ktorý sa zaoberá
navrhovaním a realizáciou stavebných konštrukcií všetkého druhu (budov, komunikácií, vodných stavieb a i.) na podklade architektonického projektu.

**Pozemné staviteľstvo** je jedným z odborov študijného programu na stredných priemyselných školách stavebných. Súvisí aj s odborom rekonštrukcia budov a technické zariadenie budov.

## Externé odkazy
* 

Kategória:Stavebníctvo
Solipsista

**Solipsista** je predstaviteľ alebo zástanca solipsizmu.

## Externé odkazy
* 

Kategória:Filozofické smery
Industriálna spoločnosť

**Industriálna spoločnosť** je v sociológií pojem, ktorý označuje súčasné priemyselne vyspelé krajiny bez ohľadu na ich sociálno-ekonomické rozdiely. Hlavným kritériom ich vyčlenenia je technická a technologická vyspelosť.

## Pozri aj
*Priemysel
*Priemyselná revolúcia

## Externé odkazy
* 

Kategória:Sociológia
Kategória:Filozofia dejín
Stavebníctvo

náhľad|Stavbári americkej armády pri budovaní školy na Haiti, 1996.

**Stavebníctvo** je hospodárske odvetvie, ktoré sa zaoberá výstavbou a vykonáva i riadi stavebnú a obchodnú činnosť. Medzi úlohy stavebníctva patrí aj výroba a predaj stavebných materiálov, organizovanie, riadenie a príprava stavebnej činnosti.

## Stavebníctvo na Slovensku
Na Slovensku pôsobí približne 112 000 spoločností a živnostníkov, ktorých primárna činnosť podľa NACE klasifikácie je Stavebníctvo. Z nich je približne 10 000 z Banskobystrického kraja, 11 000 z Bratislavského, 9 000 z Košického, 12 500 z Nitrianskeho, 19 000 z Prešovského, 12 500 z Trenčianskeho, približne 15 000 z Trnavského, a najviac cez 22 000 zo Žilinského kraja.

## Referencie

## Pozri aj
* staviteľstvo

## Iné projekty


Kategória:Priemyselné odvetvia
Stalla

**Stalla** alebo **chórová lavica** (pre kanonikov) je jednotlivé sedaldo v chórových laviciach. Stally sú navzájom oddelené accoudoirom. Bývajú ozborené rezbárskými reliéfmi alebo maľbou. Mávajú vysoké operadlo ozdobované baldachýnom. Používali sa v stredoveku aj v baroku.

## Galéria
Image:Torun kosciol NMP stalle pn.jpg|Gotická stalla vo františkánskom kostole v Toruni
Image:Tyniec - Klasztor - Stalle.jpg|Stalla z 18. storočia, zdobená motívmi zo života svätých, vrátane sv. Benedikta (Tyniec, Poľsko).
Image:ErfurtDomGestuehl.jpg|Stalla v katedrále Erfurt (Nemecko). 


## Iné projekty
 

## Externé odkazy
* 

Kategória:Nábytok
Kategória:Kresťanská architektúra
Kategória:Kostoly
Stromboli

**Stromboli** môže byť:
* ostrov, patriaci do Liparských ostrovov, pozri Stromboli (ostrov)
* osada na tomto ostrove, pozri Stromboli (sídlo)
* česká rocková skupina, pozri Stromboli (hudobná skupina)
* album rovnomennej skupiny z roku 1987, pozri Stromboli (album)
* film z roku 1950 od Roberta Rosselliniho s Ingridou Bergmanovou, pozri Stromboli (film)
* zloduch v Disneyho filme Pinocchio, pozri pod Pinocchio (film z roku 1940)
* druh zvinutej plnenej pizze, pozri Stromboli (jedlo)

## Pozri aj
* Strombolská erupcia – typ sopečnej erupcie
Náboženská spoločnosť

**Náboženská spoločnosť** je spoločenstvo ľudí, ktorí sa hlásia k spoločnému náboženstvu resp. náboženská organizácia zabezpečujúca a realizujúca verejný výkon kultu. V užšom zmysle (pozri nižšie) je to takáto organizácia iná než tradičná recipovaná cirkev.

## Právo
Historicky sa rozlišovali (napr. v Uhorsku a potom v prvej ČSR) tzv. recipované cirkvi a náboženské spoločnosti. Z cirkví činných na Slovensku medzi (uhorské a potom česko-slovenské) recipované cirkvi po roku 1895 patrili latinská cirkev, gréckokatolícka cirkev, evanjelická cirkev augsburského vyznania, reformovaná kresťanská cirkev, pravoslávna cirkev, unitári a židovské náboženské obce, ostatné (aj kresťanské) legálne povolené organizácie mali postavenie "náboženských spoločností". Podľa tohto tradičného rozdelenia sa dodnes niekedy rozlišujú "cirkvi" v užšom zmysle (t.&nbsp;j. bývalé recipované cirkvi) a "náboženské spoločnosti" v užšom zmysle (t.&nbsp;j. ostatné; porovnaj napr. zoznam v článku "náboženská spoločnosť" v Encyklopédii Slovenska).

V súčasnom slovenskom práve (a česko-slovenskom práve od roku 1949) sa pojem používa vždy v spojení "cirkev alebo náboženská spoločnosť" (pozri článok cirkev alebo náboženská spoločnosť), čím sa právne stiera akýkoľvek rozdiel medzi výrazmi cirkev a náboženská spoločnosť. Podobne je tomu napríklad v Česku a Rakúsku.

## Zdroje
* náboženské spoločnosti. In: 
* 

Kategória:Náboženské organizácie
Kategória:Náboženstvo
Solipsizmus

**Solipsizmus** je filozofické učenie, ktoré uznáva Ja a jeho zážitky za jedinú skutočnosť, všetko ostatné sú len predstavy Ja. Solipsizmus je krajný filozofický subjektivizmus.

Podľa marxizmu-leninizmu je solipsizmus subjektívnoidealistická teória, podľa ktorej jestvuje len človek a jeho vedomie, kým objektívny svet vrátane ľudí jestvuje len vo vedomí indivídua. Hľadisko solipsizmu pozbavuje ľudskú činnosť a vedu akéhokoľvek zmyslu.

## Referencie

Kategória:Filozofické smery
Stálosť

**Stálosť** môže byť:
*neprestajnosť, ustavičnosť
*nemennosť
*pravidelný výskyt

## Iné projekty
Sine loco

**Sine loco** (lat.) je knihov. bez (udania) miesta vydania (skratka s. l.).

## Externé odkazy
* 

Kategória:Knižničná a informačná veda
Občianska spoločnosť (moderný význam)

**Občianska spoločnosť** alebo **civilná spoločnosť** je súhrn dobrovoľných občianskych a spoločenských organizácií a inštitúcií spoločnosti, spravidla na rozdiel od inštitúcií verejnej správy, ktorá má donucovací charakter.

Pojem vznikol v 80. rokoch 20. storočia v súvislosti s "bojom" stredo- a východoeurópskych krajín proti komunistickým vládam (podľa iných zdrojov v súvislosti s "bojom" latinskoamerických krajín proti autoritatívnym režimom). Pojem nadviazal na starší rovnozvučný filozofický pojem (pozri občianska spoločnosť (filozofia) ), ktorý sa v priebehu 20. storočia prestal používať. 

Za súčasť funkčnej občianskej spoločnosti sa pokladá vysoký podiel účasti občanov na spravovaní vecí verejných a to práve cez nepolitické štruktúry. Teda vytváranie mimovládnych organizácií, podieľanie sa na ich činnosti, prípadne podieľanie sa na tzv. verejnej kontrole, ktorú spravidla vykonávajú masmédiá, watchdogové organizácie, organizácie zamerané na kontrolu ľudských práv, ale aj neorganizovaní jednotlivci. 

Funkčná občianska spoločnosť nevyhnutne potrebuje legislatívnu podporu. Jej miera závisí hlavne na konkrétnej podobe legislatívy upravujúcej niektoré politické práva. Medzi pre občiansku spoločnosť najcitlivejšiu legislatívu patrí hlavne: 
* legislatíva umožňujúca uskutočnenie práva združovať sa (zákon o nadáciách, zákon o občianskych združeniach a pod.), 
* petičný zákon, 
* zákon o zhromažďovacom práve,
* zákon o slobodnom prístupe k informáciám,
* daňové zákony (ktoré môžu výrazne podporiť sponzorovanie mimovládnych organizácií, prípadne pre mimovládne organizácie vytvoriť špecifické zdroje financovania - ako napr. podiel z istých typov daní),
* tlačový zákon a iné.

## Pozri aj
* Otvorená spoločnosť
*Alternatívna spoločnosť
*Integrovaná Informačná Spoločnosť IIS

Kategória:Občianska spoločnosť
Kategória:Politológia
Solmizácia

**Solmizácia** (lat.) je slovné označenie tónov diatonickej stupnice (do-re-mi-fa-sol-la-si-do).

Môže byť:
# relatívna, tzv. pohyblivé do, kedy je do- základný tón označením základného tónu danej tóniny 
# absolútna, do je vždy tón c, bez ohľadu na tóninu v ktorej sa skladba pohybuje

## Externé odkazy
* 

Kategória:Hudobná teória
Solitón

**Solitón** je energetické vlnenie vytvorené spojením dvoch fotónov, je základom všetkého. Solitón sa správa podobne ako častica.

## Externé odkazy
* 
Kategória:Elementárne častice
Singularizmus

**Singularizmus** (lat.) je filozofické učenie o jedinom základe sveta; monizmus.

## Externé odkazy
* 

Kategória:Filozofické smery
Stály seminár Integrácia

**Stály seminár Integrácia** (skratka *SSI*) je stály seminár založený v druhej polovici 80. rokov 20. storočia na Univerzite Komenského v Bratislave Jozefom Piačkom.

Stály seminár Integrácia nadviazal na filozoficky, metodologicky a kulturologicky progresívne prvky Bratislavskej filozofickej a metodologickej školy. Práce SSI sa zúčastňujú vysokoškolskí poslucháči, ašpiranti, vedeckí a kultúrni pracovníci ako aj pedagógovia rôznych odborností a zameraní s cieľom odovzdávať výsledky svojej práce ostatným účastníkom seminára tak, aby ich mohli hneď a efektívne zapojiť do riešenia svojich vlastných filozofických, metodologických a špecialnovedných problémov, alebo do riešenia problémov svojej odbornej, alebo umeleckej praxe. S týmto cieľom SSI vyvinul osobitnú techniku kolektívnej práce zvanej meditácia nahlas.

Na pôde SSI sa zrodil synkriticizmus.

## Pozri aj
*Meditácia nahlas
*Metóda rozkladu významu na totožné a odlišné
*Synkriticizmus

## Externé odkazy
* 

Kategória:Slovenská filozofia
Otrokárska spoločnosť

**Otrokárska spoločnosť** alebo **otrokárske zriadenie** alebo **otrokárska spoločensko-ekonomická formácia** alebo **otrokárstvo** je v marxistickej periodizácii dejín vykorisťovateľská "spoločensko-ekonomická formácia" v období staroveku. Nasledovala po prvotnopospolnej spoločnosti, predchádzala feudálnej spoločnosti.
Bola založená na vykorisťovaní triedy otrokov triedou otrokárov.

Otrokárska spoločnosť bola spoločnosť, v ktorej dochádzalo k privlastňovaniu výrobných prostriedkov, ako aj bezprostredných výrobcov - otrokov - otrokárom. Zakladala sa na práci otrokov vyrábajúcich materiálne statky na základe mimoekonomického prinútenia. 

Bola údajne typická pre staroveké ríše Európy a Blízkeho východu.

Kategória:Marxizmus
Kategória:Starovek
Nikolaj Vladimirovič Stankevič

náhľad|Nikolaj Vladimirovič Stankevič
**Nikolaj Vladimirovič Stankevič** (; * 1813 – † 1840) bol ruský filozof, zakladateľ a vedúci krúžku, ku ktorému v rôznych obdobiach patrili Belinskij, Bakunin, K. S. Aksakov a i. V centre Stankevičovej pozornosti boli otázky etiky a otázky riešenia sociálnych problémov.

## Iné projekty

## Externé odkazy
* 

Kategória:Narodenia v 1813
Kategória:Úmrtia v 1840
Kategória:Ruskí filozofi
Postindustriálna spoločnosť

**Postindustriálna spoločnosť** je nová etapa spoločnosti, ktorá nasleduje po etape priemyselnej (industriálnej spoločnosti). Postindustriálna spoločnosť sa vyznačuje rozhodujúcim podielom sektoru služieb, vedy a vzdelania, zásadnými technologickými premenami, vysokošpecializovanými mocenskými elitami.

Termín „postindustriálna spoločnosť“ zaviedol Daniel Bell.

## Teória postindustriálnej spoločnosti

Teória postindustriálnej spoločnosti je koncepcia futurológie vychádzajúca z industrializmu, podľa ktorého je vývoj každej spoločnosti určovaný vyvojovou úrovňou priemyslu, vyjadrenou zovšeobecneným ukazovateľom výšky hrubého národného produktu.

Hrubý národný produkt, charakteristický pre väčšinu ázijských, afrických a latinskoamerických krajín bez ohľadu na ich spoločenské zriadenie, predstavuje štádium predindustriálnej spoločnosti.

Vysoká úroveň hrubého národného produktu, charakteristická pre európske a severoamerické krajiny, predstavuje rozličné štádiá industriálnej spoločnosti.

Pre postindustriálnu spoločnosť je príznačná ešte vyššia úroveň hrubého národného produktu; prevažujú v nej zamestnanci vo výrobe informácií deväť desatín i viac zamestnaných), znižuje sa podiel zamestnaných v priemyselnej výrobe (jedna desatina a menej) a v poľnohospodárskej výrobe až na jednu stotinu. Približne rovnaká je aj korelácia medzi vysoko-, stredne- a nízkokvalifikovanými pracovníkmi s príslušnou úrovňou vzdelania. Podstatne sa znižuje ročný pracovný čas; zastavuje sa rast obyvateľstva v dôsledku zníženej pôrodnosti a preorientovania ekonomiky a kultúry na zvyšovanie kvality života, t. j. na uspokojovanie prevažne kultúrnych potrieb a pod..

### Predstavitelia
* Raymond Aron
* Daniel Bell
* John Kenneth Galbraith
* Herman Kahn

## Referencie

## Pozri aj
* industriálna spoločnosť

Kategória:Spoločnosť
Kategória:Postmoderna
Kategória:Sociálna filozofia
Kategória:Filozofia dejín
Stanovenie

**Stanovenie** alebo **určenie** alebo **determinácia** môže byť:
* vymedzenie alebo vypočítanie (vopred)
* zistenie (spätne skúmaním a podobne)

**Určenie** alebo **determinácia** môže byť:
* vo filozofii a logike: vymedzenie objektu (aj pojmu) voči iným, pozri určenie (vymedzenie objektu)

**Určenie** alebo **stanovenie** môže byť:
* zameranosť (veci na nejaký cieľ, pre nejakých ľudí)

**Určenie** môže byť:
*všeobecne: poslanie, cieľ
*vo filozofii: zmysel, účel ľudskej existencie alebo objektu, príp. jeho existencie